Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel teki virallisen varoituksen Libanonin armeijan upseerista, -
joka toimii johtavassa asemassa Israelin―Libanonin rajan tuntumassa.
Israel sanoi hänen edistävän alueella Iranin tukeman Hizbollahin intressejä.
Libanonin pääministeri Hariri virkavierailulla Ranskassa.
Hän kiisti Israelin väitteet Iranin ohjustehtaiden rakentamisesta -
ja sanoi tehtaista kertovien raporttien olevan vääriä -
ja osa Israelin johtajien sumutuskampanjaa.
Syyrian armeijan ja liittolaisten kerrotaan etenevän nopeasti -
Isisin hallussa olevassa Deir al-Zorin provinssissa.
YK:n turvallisuusneuvosto päätti joitain päiviä sitten -
jatkaa Unifil-rauhanturvaoperaatiota Etelä-Libanonissa -
ja laajentaa joukkojen vastuualueita.
Nyt Israel jätti virallisen valituksen,-
jossa se syyttää libanonilaisupseeria Hizbollahin intressien edistämisestä.
Upseeri toimii johtotehtävissä alueella Israelin rajan tuntumassa.
Israel kertoi Unifilille, että Hizbollah ujutti majuri Husseinin armeijaan -
osana laajaa pyrkimystä Iranin vaikutusvallan kasvattamiseksi -
Libanonin armeijassa, jota länsi tukee.
Israel sanoi Husseinin toimivan Hizbollahin "yhteysupseerina", -
joka on jatkuvasti yhteydessä raja-alueen Hizbollah-taistelijoihin -
noudattaakseen Hizbollahin ohjeita -
ja toimittaakseen sille strategista ja operatiivista tietoa.
Osana Israelin libanonilaisupseeria vastaan esittämiä väitteitä -
Israelin puolustusvoimat vaati majuri Husseinin välitöntä erottamista.
Lisäksi Israelin YK-lähettiläs Danny Danon nosti asian esiin -
tapaamisessa YK:n pääsihteeri Guterresin, -
USA:n YK-lähettiläs Nikki Haleyn sekä muiden lähettiläiden kanssa, -
joiden maat tukevat Libanonin armeijaa. Niistä yksi on Ranska.
Danon painotti tapaamisen aikana: "Hizbollah suunnittelee -
uutta sotaa Israelia vastaan. Se käyttää Libanonin armeijan upseereja-
terroritoimijoina, jotka auttavat sitä Israelin armeijan vastaisessa työssä."
Danon kehotti Unifiliä "toimimaan uuden mandaattinsa mukaisesti -
ja pysäyttämään Hizbollahin ujuttautumisen Libanonin armeijaan".
Muita uutisia: Libanonin pääministeri Hariri on virkavierailulla Ranskassa.
Hän kiisti Israelin väitteet, -
että Iran olisi rakentamassa ohjustehtaita Libanoniin.
Mediaraporttien mukaan Hariri on yrittänyt estää Irania rakentamasta -
asetehtaita Libanoniin. Hän sanoi, että tiedot tehtaista eivät pidä paikkaansa -
ja että tiedot ovat osa Israelin johdon harjoittamaa "sumutuskampanjaa".
Hariri piti väitteitä Hizbollahin valta-asemasta Libanonissa -
osana Israelin "sumutuskampanjaa".
"Vaikka Hizbollah on osa hallintoa ja se saa tukea Libanonissa, -
se ei tarkoita, että Hizbollah hallitsee koko Libanonia", sanoi Hariri.
Haririn mukaan ongelma Israelin kanssa on se, että "sen johtajat -
puhuvat aina sodasta ja turvalli- suudesta eivätkä ikinä rauhasta".
Hän otti esiin edesmenneen saudi- kuningas Abdullahin rauhanaloitteen, -
joka vuonna 2002 yritti normalisoida suhteet juutalaisvaltioon, -
mutta Israelin johto torjui sen täysin, -
mikä on pitkittänyt Israelin―arabien konfliktia.
Uutinen liittyen syyrialaispakolaisiin, joita asuu Libanonissa runsaasti: -
Ranskan presidentti Macron lupasi auttaa jatkossakin Libanonin hallintoa.
Hän lupasi Harirille, että Libanon on Ranskan avustusten ykköskohde -
syyrialaispakolaisia avustaessa.
Sanon pääministeri Harirille jälleen, -
että Libanon on Ranskan avustuksen ykköskohde ja pysyy sellaisena, -
kun vastaamme Syyrian pakolaiskriisiin.
Kannatte siitä isoa vastuuta, ja se otetaan huomioon siirtymävaiheessa.
Kuudessa vuodessa Libanoniin on tullut jopa 1,5 miljoonaa syyrialaista.
Määrä vastaa neljäsosaa Libanonin väestöstä.
Asia on saanut osan johtajista varoitta- maan kasvavasta epävakaudesta -
viitaten pakolaiskriisin sosiaaliseen ja taloudelliseen taakkaan.
Maassamme asuu 1,2 miljoonaa syyrialaispakolaista tai jopa enemmän.
Se rasittaa Libanonin taloutta, turvallisuutta ja ympäristöä.
Se on haaste kaikille osa-alueille Libanonissa.
Olemme seuraavaksi ottamassa -
tieteellisen lähestymistavan: -
Miten ratkaista ongelma -
ja saavuttaa todellisia ratkaisuja?
Presidentti Macron sanoi jälleen kerran, että hänen hallintonsa -
haluaa vaikuttaa diplomatiatasolla Syyrian konfliktin ratkaisemisessa.
Macron korosti Ranskan hakevan poliittista ratkaisua, -
joka palauttaisi tilanteen normaaliksi -
ja hävittäisi kaikenlaisen terrorismin sodan runtelemasta maasta.
Samaan aikaan Syyriassa: -
Syyrian armeijan ja liittolaisten kerrotaan edenneen nopeasti -
Deir al-Zorin provinssissa, joka on Isisin hallussa.
Ne yrittävät vapauttaa vuosia piiritettynä olleen alueen -
jihadistimilitanttien puolustuksen luhistuttua äkisti.
Syyrian presidentti Assad on tänä vuonna keskittynyt -
taisteluihin Syyrian aavikolla.
Hän pyrkii etenemään kohti itää moniosaisessa hyökkäyksessä -
saadakseen jälleen haltuunsa Deir al-Zorin. Puolet kaupungista -
ja alue sen ympärillä on ollut Isisin hallussa vuodesta 2014.
Britanniassa toimiva SOHR-tarkkailujärjestö kertoo, -
että Syyrian armeija on saavuttanut kaupungin länsirajan.
Isisin kerrotaankin olevan luhistumassa armeijan edetessä.
Samaan aikaan Venäjän puolustus- ministeriö julkaisi videon, -
jolla Venäjä iskee ilmasta Isis-kohteisiin koordinoidusti.
Näin militantteja yritetään estää pakenemasta alueelta elossa.
Uutinen samasta aihepiiristä: -
USA:n Irakin- ja Syyrian-joukkojen komentaja Townsend kertoi, -
että hän uskoo Isis-johtaja Abu Bakr al-Baghdadin olevan yhä elossa.
Townsend sanoi, että al-Baghdadia etsitään yhä aktiivisesti.
Hän sanoi, että hänet yritetään tappaa löydettäessä -
eikä yritetäkään saada kiinni elävältä.
Olisin iloinen, jos hän jäisi kiinni. Varmasti kaikki olisivat.
Olisin yhtä tyytyväinen, jos hänet tapetaan.
Etsimme häntä joka päivä. En usko, että hän on kuollut.
Kun löydämme hänet, yritämme ensin tappaa hänet.
Tuskin on vaivan arvoista yrittää saada häntä kiinni elossa.
Isis-johtajan kohtalosta on esitetty arveluja jo usean viikon ajan.
Korkea-arvoiset sotilasjohtajat ovat kertoneet useaan otteeseen, -
etteivät he pysty varmistamaan tietoja hänen kuolemastaan.
He lupasivat, että miestä etsitään, kunnes saadaan varmaa tietoa, -
että hänestä on päästy eroon.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan ja viikon jatkoa! Huomiseen.
Suomennos: Marianne Tenetz